20 kawasan terjejas banjir terima bantuan
MARUDI: Jawatankuasa Bencana Daerah Marudi menghantar 670 pek makanan ke 20 kawasan yang terjejas banjir bermula dari Lubok Nibong sehingga ke Long Panai Ulu Baram semalam. Menurut Pembantu Kebajikan Masyarakat Marudi, Puan Nursusheilla Abdullah misi pengantaran bantuan tersebut menggunakan pangangkutan sungai (kapal bandung) dengan perjalanan pulang balik memakan masa dua hari satu malam. Kawasan yang terjejas banjir yang akan menerima bantuan ialah Lubok Nibong, pasar lama (tiga pek), kawasan Tanjung Upar iaitu Rh Jipun (14 pek), Rh. Mugang (29 pek), Rh. Vincent (33 pek) dan Logan Tasong (12 pek). Sementara di kawasan Long Maro (53 pek), Lubuk Kulat (empat pek), Benawa (62), Kuala Tutoh (73), SK Kuala Tutoh (sembilan) dan SK Benawa (18). Kawasan Linei, Rh Sumping (46 pek), Rh. Anthony (14), Rh Rok (16), Rh Lalang (29), Rh Asong (33) dan SK Linei (21). Batu Belah, Long Patan (14 pek), Long Pahlo (enam), Long Ukok (tujuh) dan kawasan Panai iaitu SMK Tutoh (30 ), SK Long Panai (sembilan) Klinik Long Panai (tujuh) dan Long Panai (128 pek). Dalam pada itu agensi yang terlibat dalam penghantaran bantuan tersebut ialah Jabatan Kebajikan Masyarakat, dua anggota, Jabatan Penerangan (tiga), Bomba (tiga), APM (tiga), PDRM (dua) dan Rela (tiga). Oleh Jiku Juguong 
See author's posts
